《赠杨内舍景尧刲股》
宋代·方逢辰

子肉可疗亲，或曰不敢毁。
不见母生儿，生死一间耳。
此身母之身，非可认为己。
杀身可救母，当还爱一死。
天理通神明，寸肤直糠秕。
苟能充此心，是即学曾子。

作者简介：（1221—1291）宋严州淳安人，初名梦魁，字君锡，一作圣锡。方镕子。理宗淳祐十年进士第一。累官兵部侍郎，国史修撰。时宰相郑清之、贾似道擅权，逢辰力诋其非，称疾归。除吏、礼二部尚书，俱不拜。宋亡后，隐居蛟峰，授徒讲学，学者称“蛟峰先生”。元朝召之，坚辞不赴。尊崇朱熹，阐释孟子和程朱学派道德论。有《孝经解》、《易外传》、《尚书释传》、《学庸注释》、《蛟峰文集》。